Universis presentes litteras inspecturis: Otho decanus et capitulum Lingonense, salutem in Domino Jesu-Christo. Noveritis quod nihil juris patronatus nos habere confitemur in ecclesia de Furviaco, Lingonensis diecesis, nec aliquid juris nobis in eadem ecclesia vindicamus, sed ipsum jus ad venerabiles viros decanum et capitulum Autissiodor., prout a viris bonis didicimus, concedimus pertinere. In cujus rei testimonium sigillum nostrum presentibus litteris duximus apponendum. Datum anno Domini millesimo ducentesimo sexagesimo quarto, mense martii.